Wolfgang Wee

Wolfgang Wee (født 3. januar 1982) er en norsk podkastvert, tidligere radioprogramleder i NRK samt musikkprodusent og DJ.

Bakgrunn 
Wee er fra Høvik utenfor Oslo og gikk på Valler videregående skole. I 2003 spilte han på musikkfestivalen by:Larm etter å ha sendt inn en demo som en spøk; musikkopptaket han sendte inn ble antatt, og Wee måtte deretter starte et band for å kunne opptre.

Yrkesliv

NRK 
Wolfgang Wee har vært musikkprodusent i NRK P3 og mP3 fra 2004 og ble konstituert musikksjef samme sted i 2009. Fra 2017 var han programleder i NRK klassisk for radioprogram om filmmusikk. Han ledet NRK-programmene Wolfgang Wee, Lt. Wee show fram til desember 2019 og Wolfgang Wees sommershow i 2018.

Wee sluttet i NRK sommeren 2022 for å satse på fulltid på podkasten han startet i 2019.

Podkast 
I mars 2019 startet Wolfgang Wee den ukentlige podkasten «Wolfgang Wee Uncut». I denne podcasten har han hatt intervjuer om blant annet kultur, politikk og samfunn, oftest med menn som er kjent fra annen medieomtale og akademia. Podcasten er skåret over samme lest som podcasten til Joe Rogan. Besøkende i podcasten får snakke fritt uten konfronterende spørsmål fra Wolfgang Wee. 

I desember 2022 ga det norske nettidsskriftet Subjekt sin kulturpris «Årets subjekt» til Wolfgang Wee, for hans arbeid med podkasten «Wolfgang Wee Uncut» (WWU). 

WWU var i 2023 blant de mest populære norske podcastene på Spotify.

Referanser

Eksterne lenker  
 
  Wolfgang Wee Uncut på YouTube
  Wolfgang Wee Uncut Klipp på YouTube
 

Norske programledere
Norske podkastere
Personer fra Bærum kommune
Youtubere fra Norge